কোরবানির হাটের এমন পরিস্থতি নিয়ে কথা বলার জন্য দুই সিটি করপোরেশনের ঊর্ধ্বতন কাউকে পাওয়া যায়নি। দক্ষিণ সিটির মেয়র মোহাম্মদ সাঈদ খোকন, প্রধান নির্বাহী কর্মকর্তা খান মো. বিলাল ও হাট ইজারা সংশ্লিষ্ট দফতর সম্পত্তি বিভাগের প্রধান সম্পত্তি কর্মকর্তা কামরুল ইসলাম চৌধুরী দেশের বাইরে রয়েছেন। সংস্থাটির ভ্রারপ্রাপ্ত মেয়রের দায়িত্বে থাকা সারোয়ার হোসেন আলোকে ফোন করলেও বন্ধ পাওয়া যায়।